
quis  perlustrato  dissertationum  jam  scrip- 
torum innumerabili  numero  et  ipso  earum 

multitudinem  adaugere  coactus  est:  non  me- 

* * 

diocriter  laborat,  etiamsi  ex  vasto  medicinae 

* 

campo  quodcunque  argumentum  sibi  eligere 

t * * / ■*. 

liceat.  Restat  enim  jam  nullum  fere  argu- 

mentum, de  quo  unus  altervc  quidquam  at- 
que adeo  egregium  non  disseruit.  Idemquc 

* " \ 

factum  est  etiam  dc  hoccc  argumento,  quod 

« 1 ■ « , ^ f 

i . 

\ v , • \ 

pertractare  conatus  sum.  Nihil  aliud  autem 

mihi  in  animo  est:  quam  sententias  Pliysio- 

. / 

logorum  diversas  de  hac  re  colligere,  atque 
perlustrare,  deinde  autem  ostendere,  quam 

difficilime  sit,  experimentis  aut  argumentis 

r 

» ' * 

ventriculi,  actionem  sub  emesi  confirmare. 

Veniam  detis  mihi  tironi,  quaeso,  lectores 

/ 

/ 

benevoli. 


• l 

\ N. 


• i'  ' ' 


Expulsio  contenti  ex  oesophago,  ventriculo  vel  in- 
testinis per  fauces,  os  vel  nares  vomitus  nominatur; 
est  itaque  opus  deglutitioni  oppositum,  et  antideglu- 
titio  a nonnullis  nuncupatur:  quo  sensu  latiori  in 
nonnullis  animalibus  ad  statum  naturalem  pertinet; 
sic  in  ruminantibus,  in  avibus  aliquibus,  in  apibus 
etc.  Dividitur  in  ructum,  regurgitationem,  vomitum, 
ileum  et  choleram.  Etsi  causa  remota  ditissima  sit, 
ab  ingenio  Pathologorum  aetiologiam  locupletantium 
tali  cum  industria  srutabatur,  ut  vix  amplius  aliquid 
lateat;  causa  proxima  autem  ab  antiquissimis  tempo- 
ribus erat  ad  hodierna  usque  materia  litis,  et  quam- 
vis crebrius  a judice  quodam  sagacissimo,  et  experi- 

9 

mentis  et  argumentis  prene  composita  videretur,  vix 
diremta  resuscitabatur,  et  denuo  acies  exarsit,  du- 


V 

bioque  Marte  adhucdum  pugnatur;  in  quam  causam 
descendere  nequaquam  audeo;  quid  ego  inter  tot  He- 
roes! — sed  arma,  quibus  in  dimicatione  utuntur, 
disquirendi  cuilibet  jus  est;  et  spoliis  communibus 
fruatur  omnis. 

1 

Circa  finem  saeculi  17.  ab  omnibus  Physiologis 
et  Pathologis  autumabatur,  vomitum  solius  torcularis 
abdominalis  actione  perfici,  ventriculum  vero  sub  hac 
evacuatione  esse  otiosum  (B  ay  le,  C hirae).  Celeber- 
rimus Hallerus,  partim  veterum  observationibus  du- 

s 

ctus,  partim  propriis  motus  experimentis  docuit,  ven- 
triculi contractionem  etiam  conferre  ad  emesin ; prelo 
autem  abdominali  supremum  hujus  actionis  momen- 
tum  tribuit.  A quo  tempore  omnes  fere  Pathologi 
in  suo  systemate  nosologico  vomitum  sub  motus  ca- 
nalis alimentaris  organice  abnormis  titulo  exposue- 

t ■ x j 

runt;  alii  causam  proximam  motum  antiperislalti- 
cum  ventriculi  absolute  vel  relative  excedentem  pro- 
nuntiarunt. Cum  vero  morbi  diagnosi  therapiae  fun- 
damento  sit  oportet,  medici  juxta  hanc  theoriam 
felicissime  praxim  exercuerunt  in  vomitum  sive  cien- 
dum sive  compescendum. 

Celeberrimus  M agendi  e in  multis  animalibus 

/ 

vivis,  quibus  emeticum  sive  per  os,  sive  per  venam  fuit 

i f • \ _ * , 

immissum,  observavit,  sub  vomitu  nullas  contractio- 

nes  in  ventriculo  contingere,  ct  si  ventriculus  ex  ab- 
dominis cavo  extrahatur  ita,  ut  actioni  diaphragmatis 
et  musculorum  abdominalium  cedat,  nullum  vomitum 
sequi,  — conaminibus  ad  vomitum  frustaneis  relictis; 
admotae  manus  pressio  supplevit  actionis  preli  ja- 
cturam ; resectis  abdominalibus  musculis  adhuc  dia- 
phragma  valebat  ventriculum  evacuare;  hujus  actione, 
nervis  phrenicis  dissectis,  deleta,  abdominales  musculi 
adhuc  compotes  erant;  amborum  vero  contractione 
evanescente  nulla  emesis  comparuit;  et  vesicam  suillam 
loco  ventriculi  evulsi  substitutam  materia  colorata  im- 
plevit, et  vomitum  civit.  Cum  eo  consentiunt  cele- 
berirmi  viri  ab  Humboldt,  Pinei,  Cuvier, 
atque  ventriculum  sub  vomitu  non  contractum,  sed 
compressum  esse  declarant:  Cl.  Maingault  inter  ce- 
teros huic  theoriae  praecipue  adversabatur,  et  plurima 
experimenta  opposuit;  quapropter  haec  res  diligentius 
disquirebatur,  et  inventum  est  sine  pressione  ventri- 
culi vomitum  non  oriri.  Gradus  vero  hujus  pressio- 
nis dependet  a contenti  consistentia  ita,  ut  fluida  ab  - 
scissis musculis  abdominalibus  et  nervis  phrenicis  so- 
la adpropinquatione  costarum  spuriarum  ad  regionem 
epigastricam  vomitu  ejiciantur.  Cl.  Portal  inter  ce- 
lera objecit:  quod  septum  transversum  non  possit 

conferre  ad  istud  opus,  nam  descensu  contenta  sur- 
sum premere  nequit 

Cl.  Bourdon  contendit,  ut  in  scirrho  ventri- 

\ N 

culi  adsit  impotentia  vomendi , et  actionem  ventriculi 
esse  necessariam  inde  deducit;  denique  in  vesica  loco 
ventriculi  applicata  tantum  -§  contenti  expellebantur, 
| superstite,  quam  actioni  ventriculi  tribuit  Cl.  Hart- 
m a n n in  sua  theoria  morbi : quis  intelligere  possit, 

quomodo  fiat,  ut  stimulantia  fortissima,  medicamenta 

\ 

emetica,  venena  acria,  ipsi  ventriculo  applicata,  mo- 
lestissimum in  illius  nervis  sensum  provocent,  muscu- 
los magis  remotos,  abdominales  et  diaphragmaticos 

stimulo  sympathico  convellant,  ventriculi  autem  fibras 

* ' 

musculares,  intactas  atque  quietas  relinquant,  ut  igi- 
tur in  hac  vomitus  specie  (Ileo)  motus  peristalticus 
alacrior  et  retrogradus  negari  non  possit. 

Cl.  Rudolphi  objecit,  quod  in  cholera  vomi- 
tus et  diarrhoea  simul  adesse  non  possent  eadem 
preli  actione;  quod  in  casu,  ubi  ventriculus  in  cavo 
thoracis  situs  fuit,  tamen  vomitus  apparuerit;  quod 
multi  homines  vomitum  sponte  excitare  valeant. 
Iste  est  status  hujus  certaminis  praesens!  quilibet 
sentit  sententiam  Magcndianam  non  esse  sinceram; 

theoria  enim,  qua  phaenomena  plura  explicari  ne- 

* 

queant,  non  habetur  vera;  sed  non  est,  quid  illi  di- 

recte  opponant;  istud  enim  unicum:  vidi  ventriculum 
sub  vomitu  dilatum,  subvertit  omnia  argumepta;  et: 
vesica  perfecte  supplens  ventriculum  dissolvit  omnes 

philosophicas  quaestiones.  Multi  quidem  asserebant, 

» / • 

se  hoc  non  observasse,  et  negant  ipsius  experimenta; 
sed  negatio  non  est  meditata  et  subtilis  disputatio, 
quae  Physiologos  decet.  Inhumanum  esset,  tali  ex- 
perimento, quod  coram  celeberrimis  atque  viris  in- 
geniosissimis instituebatur,  non  habere  fidem;  hinc 

i'  , 

ego  omnia  experimenta  celeberrimi  M a g e n d i e intacta 
relinquo,  et  tantum  abest,  ut  discrepam,  ut  potius  quam 
verissima  declarem;  ex  ipsissimis  autem  demonsrabo 
argumentis,  ventriculum  sub  vomitu  agere. 

Cei.  Portal  inter  plures  objectiones  ex  experi- 
mentis deductas,  contendit  demonstrare:  diaphragma 
non  posse  ad  vomitum  aliquid  conferre,  nam  de- 

i 

scensu  non  potest  contenta  sursum  premere.  Etsi 
demamus,  quod  Cei.  Magendie  pollicitus  est,  se  illi 
quotidie  experimentis  ostendere  velle,  diaphragmatis 
descensum  multum  ad  ventriculi  evacuationem  conferre, 
tamen  haec  objectio  non  repugnat  theoriae  Magen- 
dianae;  nam  hic  tantum  de  ventriculi  actione  agitur, 
non  de  diaphragmatis,  quod  hujus  actione  vacare 
possimus,  ipse  Magendie  nervis  phrenicis  impune 

abscissis  ostende.bat;  praesertim  cum  aves  diaphrag- 

/ 

* ( i „ % 

mate  carentes  vomere  sciant;  ergo  haec  objectio  in 
ventriculi  actionem  non  dirigitur. 

Cei.  Bourdon  objicit: 

1.  In  Scirrho  ventriculi  adest  impotentia  vo-' 
mendi,  quae  actioni  ventriculi  indurati  deletae  tri- 
buenda est,  prelum  enim  agit  uti  prius,  ergo  actio 

ventriculi  sub  emesi  adest. 

* 

2.  In  vesica  loco  ventriculi  substituta  tantum 
§ fluidi  contenti  expellebantur,  f remansit,  inde  se- 
quitur ventriculi  contractionem  conferre  ad  emesim. 

Ad  primam  quaestionem  responsurus  obstupesco. 
Quid,  in  scirrho  ventriculi  adest  impotentia  vo- 
mendi! imo  constans  fere  symptoma,  ructus  acidus 
et  vomitus  materiae  acris.  Equidem  occasionem  ha- 
bui istum  morbum  observandi  apud  hominem,  ubi 
conspicue  tangebatur  tumor  in  regione  ventriculi, 
verbo:  omnia  symptomata  scirrhi  aderant,  et  omni 
tertia  vel  quarta  die  talis  vomitus  characteristicus 
apparuit,  praecipue,  si  majorem  molem  ciborum  sum- 
sisset;  sectio  cadaveris  paulo  post  diagnosin  confir- 
mavit ventriculi  scirrhum  adfuisse. 

Si  etiam  concederem  in  scirrho  ventriculi  adesse 

* * / i 

vomendi  impotentiam;  quibus  de  causis  hanc  defi- 
cienti ventriculi  contractioni  adscire  liceat?  Potius 
resistentiae  ventriculi  duri  tribuendum  esse  puto;  nam 

\ 


/ 

ventriculum  tenuem,  membranaceum,  mollem,  valet 
prelum  abdominale  comprimere,  durum  vero  ita 

» > 1 f 

comprimere  nequit,  ut  contenta  regurgitentur;  ergo  favet 
potius  opinioni  Magendii,  istut  falsum  praemissum. 
Quod  secundam  quaestionem  attinet,  ex  eo,  quod  in 
vesica  | contenti  pars  restiterit,  non  potest  concludi, 
ventriculum  symbolam  suam  ad  vomitum  dare,  qua 

Unde  enim  conviclus  est,  sub  vomitu  totum 

N * 

ventriculum  evacuari?  Forsan  tantum  ■§  ejiciuntur  | 
remanente,  ergo  non  est  opus  contractio  ventriculi. 
Praeterea,  cum  sub  emesi  secretio  succi  gastrici  et 
muci  augeatur,  adfluxus  bilis,  succi  pancreatici,  hu- 
moris enterici,  chyli  nonnunquam,  et  faecum  contin- 
gat, quam  regurgitatio  subduxit,  materia  mox  iterum 
resarcitur;  hinc  saepius  sub  brevi  temporis  intervallo 
accidere  potest  vomitus,  quin  totus  ventriculus  va- 
cuus manserit.  Tandem  Cei.  Magendie  et  multi 
alii  Physiologi  observarunt,  inspirationem  profundam 
vomitum  progredientem,  non  tantum  pulmones  re- 
spicere, sed  etiam  ventriculum,  magnam  nempe  aeris 
quantitatem  deglutiri,  ut  ventriculus  impleatur,  dila- 
tetur, ut  et  ille  et  prelum  ad  reactionem  provocetur. 

Ergo  quamquam  mihi  persuasum  esset,  ventriculum 
sub  emesi  totum  evacuari,  prelum  vero  tantum  -| 
exprimere  valere,  tamen  consequentiam, ^ventriculi 

contractionem  ultimam  i submovisse , ferre  non 

essem  coactus;  aeris  enim  ope  continuo  hoc  contin- 

/ J 

gere  posset. 

Imo  et  his  praetervisis  conclusio  Ceh  Magendie 

% 

falsa  est,  nam  vesica  non  potest  in  abdominis  cavum 
deferri,  quin  prelum  laedatur,  abdominis  enim  cavum 
foras  non  patet,  ergo  si  maxima  cum  cautela  mus- 
culos abdominales  laeseris,  tamen  defectum  vis  con- 

V , 

trahendi  patiantur,  necesse  est,  ergo  huic  virium 
preli  detrimento  f relictam  tribuas,  non  ventriculo 
absenti. 

Cei.  Hartmann  sic  offendit  hanc  theoriam: 
quis  intelligeret,  cur  emetica  stimulo  sympathica  in 
musculos  remotos  agerent,  muscularibus  ventriculi 
fibris  intactis  relictis. 

An  tantum  hic  istud  contingeret?  cur  sub  irri- 

1 

tatione  faucium  oritur  vomitus?  si  in  musculis  idio- 

1 * n . 

pathice  irritatis  major  contractio  provocetur  oportet, 
deberent  hic,  ubi  major  apparatus  musculorum  adest, 
constrictores  pharyngis  magis  contrahi,  quam  sym- 
pathice iritatae  ventriculi  fibrae,  ergo  tantum  abesset, 

i . 

ut  vomitus  provocetur,  ut  potius  praesens  cohibea- 
tur, canalem  alimentarem  instar  sphincteris  clau- 
dendo. ♦ . 

Praesertim  dum  omnes  Physiologi  oesophagi 

contractionem  qua  adminiculum  machanicum  impe- 

v ' 1 ' • 

cliens,  quo  minu3  ossa  e ventriculo  regrediatur,  una- 
nimiter enunciant  Cur  in  Gelminthiasi  tot  sym- 

I 

ptomata:  convulsiones,  epilepsia  et  raro  vomitus  vel 
diarrhoea?  si  dicam,  quod  hic  status  pituitosus  quo- 
que adsit,  mucus  itaque  obvolvat  intestina  et  irrita- 
tio idiopathica  obtundatur,  sed  cur  tanta  sympathica 
irritationis  symptomata?  et  omnia  fere  stimulantia 

i . 

frequentius  emesim  provocare  deberent.  Quid?  si 
emetica  sensum  molestum  in  ventriculi  nervis  provo- 
cando, secretionem  illius  quantitate  ac  qualitate  mu- 
tando, fibrarum  muscularium  motum  antagonistica 
debilitent,  sicuti  ex  opposita  parte  nervi  vagi  abscis- 
sio,  succi  gastrici  secretionem  annihilando,  satietatis- 
que sensum  tollendo  motum  ventriculi  superstitem 
auget.  Quod  ex  ileo  deducit:  ut  in  hac  vomitus  spe- 
cie motus  retrogradus  negari  non  possit;  et  si  con- 
• / 
cedatur,  quod  motus  antiperistalticus  hic  contingere 

debeat,  forsan  per  eundem  motum  tantum  contenta 
ex  intestinis  in  ventriculum  deferuntur,  inde  tantum 

preli  actione  ultro  promoventur;  hic  vero  de  ven- 

/ 

triculi  contractione  pugnatur,  in  quam  pugnam  diri- 
mendam intestinorum  motus  nihil  confert.  Sed  ne- 

v • 

que  cogor  hic  motum  antiperistalticum  statuere. 

Imo  et  adversarii  theoriae  Magend.  pluribus  ex- 

2 

perimentis  ducti,  inter  quos  praecipue  CI.  Krimer 

I 

injectione  aeris  in  canalem  alimentarem  ostendebat: 
si  etiam  concedatur,  ventriculum  sub  emesi  motu  re- 

I ^ 

trogrado  evacuationem  efficere,  de  intestinis  tenuibus 
hoc  nequaquam  affirmari  potest,  sed  contenta  intesti- 
norum certe  actione  preli  abdominalis  sursum  premun- 
tur, ergo  hic  minime  motus  retrogradus  concedi  debet. 

Cei.  Rudo  Iphi:  Magendie  rudissimo  atque 
Physiologo  indigno  experimento,  vesica  loco  ventri- 
culi applicata,  demonstrare  conabatur,  ventriculum 
sub  emesi  non  agere.  Deinde  ex  causis  remotis 
emeseos,  et  quod  in  nonnullis  hominibus  volunta- 
rius sit  vomitus,  deducere  conatur,  sub  vomitu  ven- 
triculum agere. 

Sed  ut  perspicuum  est,  ex  eo  potius  preli  actio- 
nem solam  concludi  oportet;  nam  actionem  mus- 

/ 

culorum  abdominalium,  et  diaphragmatis  magis  vo- 
luntate dirigere  valemus  quam  ventriculi. 

Porro  objicit,  quod  cholera  non  inveniet  juxta 
hanc  theoriam  explicationem,  ubi  vomitus  et  diar- 
rhoea simul,  vel  saltem  minoribus  interjectis  momen- 
tis contingant,  possetne  eadem  actio  preli  sursum  et 
deorsum  contenta  pellere. 

Quid?  6i  motus  peristalticus  alacrior  intestino- 
rum produceret  diarrhoeam,  preli  vero  actio  vomi- 

tum,  ergo  cholera  meliorem  explicationem  invenit, 
juxta  hanc  theoriam.  Praeterea  eodem  jure,  quo  in- 
testinorum motus,  in  contrariam  directionem  in  me- 
dio dispescitur,  eodem  motus  preli  discedere  potest. 
Tandem  objicit:  dantur  casus,  ubi  ventriculus  in  cavo 
thoracis  situs  vomuit. 

Sed  natura  semper  in  condendo  organo  anomali 

regulariter  procedit,  ergo  certe  hic  partes  vicinae  ta- 

\ , 

lem  structuram  habuerunt,  ut  vomitus  pressione  oriri 
possit. 

Ultimo  asserit:  sub  vomitu  contractio  musculo- 
rum abdominalium  non  adeo  percipitur,  uti  in  tussi 
vel  sternutatione,  ventriculi  vero  contractio  perspicue 
sentitur. 

In  tussi  et  sternutatione  diaphragma  potius  re- 
laxatur et  non  contrahitur,  hinc  si  tantum  una  pars 
preli  agit,  certe  majore  cum  conatu  contrahi  opor- 
tet, in  vomitu  autem  tantum  prelum  agit,  ideo  non 
est  opus  tali  virium  intentione.  Quod  sensus  con- 
strictionis in  ventriculo  percipitur,  non  contractioni, 
sed  pressioni  debetur. 

Tandem  alii  objiciebant:  quod  aves  diaphragmate 
carentes  tamen  vomant. 

Sed  ventriculus  in  avibus  istis  est  tenuissimus, 
et  actioni  musculorum  abdominalium  praecipue  ex- 

positus,  nervisque  ad  hos  musculos  accedentibus  re- 
sectis,  nullus  vomitus  cieri  potest,  quod  potius  theo- 
riae Magendianao  favet.  Praeterea  haec  objectio  tan- 
tum demonstraret,  etiam  diaphragma  abesse  posse  sub 
vomitu;  sed  quomodo  actio  ventriculi  inde  deduca- 
tur? En  omnes  fere  objectiones  in  opinionem  Cei. 
M agendi  i!  alii  ejus  experimenta  et  observata  inva- 
serunt, pertinaciterque  omnia  negarunt,  sed  experi- 
mentis negandis  taciturne  affirmarunt,  quod  si  vera 
essent,  conclusio  concedi  debeat.  Alii  theoreticis  sen- 
tentiis illum  adoriebantur,  quod  istud  vel  aliud  phae- 

i 

noraenon  juxta  hanc  theoriam  non  intellrgatur,  ast 
multa  adhuc  habemus  non  intelligibilia:  huic  ques- 

tioni sufficit  respondere:  sub  vomitu  ventriculum  di- 
latatum pressioni  cedentem  repertum  esse,  vesicamque 

- , / 

ventriculum  perfecte  supplevisse.  Cum  experimenta 
Magendiana  nihil  demonstrent,  nisi  rationalibus  ar- 

m 

gumentis  suffulciantur,  praecipue  dum  multa  sibi  con- 
tradicant, videamus  prius,  quid  ratio  dictet,  ex  harum 

i ' K - l\ 

parlium  constructione , situ  et  nexu. 

Abdominales  musculos  et  diaphragma  non  uti 

i * 

laminas  torcularis  cujusdam  opposite  jacentes  depre- 
hendimus ita,  ut  objectum  premendum  inter  se  coi- 

* 

locatum  habeant,  sed  agunt  hic  vires  sub  angulo  plus 
vel  minus  obtuso,  vel  potius  uti  fines  segmenti  circuli ; 


I 


21 


cum  vero  vires  sub  angulo  agentes  efficerent  motum 

* . / 

diagonalem  inter  has  vires  cadentem,  pressio  preli 
abdominalis  totum  ventriculum  exprimere  non  potest; 
hepar,  colon,  omentum  inter  ponuntur,  organa  pone 
ventriculum  et  infra  illum  jacentia  sunt  ejus  consi- 
stentiae  et  nexus,  ut  minus  resistent;  ergo  ratione 
sola  suadente  contendere  deberemus,  magnam  qui- 
dem ventriculi  pleni  partem  posse  actione  solius  preli 
evacuari;  totum  ventriculum  vel  fere  vacuum  nequa- 
quam ita  comprimi  posse,  ut  istud  parcum  conten- 
tum regurgitetur.  Eandem  sententiam  Magendie 
protulisse  videtur;  nam  asserit:  si  ventriculus  est  ple- 
nus, non  est  verisimile,  ipsius  contractionem  aliquid 
conferre  ad  materiae  transitum  in  eesophagum, 
pressio  potius  parietum  abdominalium  causa  princi- 
palis esse  debet;  si  vero  ventriculus  paene  vacuus  sit, 
verisimile  est,  motum  pylori  esse  causam,  quae 
fluida  pellit  in  oesophagum,  quod  verisimilius  vide- 
tur, cum  liquida  tunc  ejecta  bile  mixta  deprehendan- 
tur, quae  sine  motu  duodeni  contractivo  et  pyloricae 
ventriculi  partis  in  ventriculum  pervenire  non  posset. 
Sed  cur  istam  sententiam  non  experimentis  suffulci- 
vit?  4eberet  emeticum  adhibere  jejuno  ventriculo  et 
investigare,  an  lurn  prelum  abdominale  vel  actio 
ventriculi  istam  parcam  materiam  retrudat?  Quod  sub 


evacuatione  ventriculi  contractio  a pylorica  parte  in- 
cipiat, quisque  intelligit;  quod  oesophagus  motu  de- 
glutitioni opposito  convellatur,  ipse  per  experimenta  circa 
actionem  oesophagi  sub  vomitu  instituta  concedere 
debuit,  ita,  ut  vomitum  in  duo  momenta  dividat; 
quod  contentum  minoris  .cohaesionis  ut  aer,  fluidum 
contractione  ventriculi  et  oesophagi  expellatur,  ipse 
quoque  annuit:  in  nullo  ergo  discrepat  ab  Hali  eri 
sententia. 

Ille  etiam  sub  vomitu  ventriculum  expansum 
pressioni  cedentem  invenit!  Utrum  Physiologi  puta- 
runt ventriculum  in  omnem  directionem  ita  contrahi, 
ut  ad  globum  minoris  voluminis  reducatur?  utrum 

v . / v 

in  statu  vacuo  ventriculus  ita  contractus  conspicitur? 
quod  tunc  certe  accidere  deberet.  Quis  Anatomo- 
rum  hoc  usquam  praecepit?  imo  ubique  est  exposi- 
tum, ventriculum  et  intestina  ita  relaxata  jacere,  ut 
• ' # 
parietes  se  invicem  adtingant  ; sed  assumamus  ana- 
logum organon,  quod  contentum  expellendum  conti- 
net, v.  c.  vesicam  urinariam,  in  qua  fibrae  muscula- 
res crassiores  et  largiores  inveniuntur;  uterum,  qui 
majore  contractilitate  gaudet,  ut  in  statu  vacuo  in 
minimum  volumen  sit  contractus;  vasa  sanguifera, 
quae  etiam  conspicua  contractilitate  pollent.  Quo- 
lies  confingit,  ut  pelvi  ampla,  sub  nixu  fortiori  par- 

tu#  praecox  accidat,  quem  metrorrhagia  sequitur,  et 
uterus  non  in  globum  minorem  contraetus  tangitur, 
sed  potius  relaxatus  manet,  ergo  pressioni  cedere 
oportet.  Quis  vero  vellet  judicare  uterum  hoc  non 
egisse.  Potius  convicti  sumus,  metrorrhagiam  ideo 
sequi,  quia  uterus  non  valet  se  brevi  temporis  mo- 
mento ita  contrahere,  ut  spatium  subito  vacuum  na- 
tum tollat,  ut  se  quantitati  remanenti  accommodet; 
quod  uterus  sensim  ad  istud  volumen  contrahatur, 
probatur,  primo,  quod  fricando  abdomine  uteri  hae- 
morrhagia saepius  sistitur, 'ergo  irritatione  contractio 
acceleratur;  secundo:  quod  secundinae  frequentissime 
serius  excluduntur:  sed  non  est  opus  argumentis  af- 
firmare, quod  omnibus  notum  est,  hoc  tantum  inde 
sequitur:  Si  actione  preli  et  uteri  magna  quantitas 
expellitur,  ut  majus  vacuum  spatium  oriatur,  non 
valet  vis  contractiva  uteri  pari  passu  procedere  cum 
contractiva  preli  vi , nam  prelum  magis  voluntati 
subjectum  est,  multaeque  functiones  concurrunt  ad 
hujus  contractionem:  hinc  uterus  relaxatus  a muscu- 
lis abdominalibus  et  diaphragmate  premitur.  Hoc 
quoque  in  vesica  urinaria  contingit,  hinc  largam 

I * ' V ”i  * 

quantitatem  urina  semel  evacuare  non  valemus,  sed 
per  momenta  interrumpere  invitamur,  ut  vesica  otium 
nanciscatur,  #e  contrahendi  et  quantitati  contenti  ac- 

commodandi.  Hinc  haemorrhagia  praeceps  lipothi- 
miam  inducit,  cum  eadem  sanguinis  quantitas  imo 
et  multo  major  non  noceat,  dum  paulatim  evacua- 
tur, quod  omnis  explicant  tali,  modo:  vasa  non  va- 
lere cito  se  contrahere,  ut  vacuum  per  haemorrha- 
giam inductum  deleatur,  quod  vero  contingit,  si  per 
majora  intervalla  sanguinis  jactura  oriatur;  ergo  idem 
in  ventriculo  sub  vomitu  accidit;  si  ventriculus  ple- 
nus actione  propria  et  preli  magnam  materiae  quan- 
titatem ejicit,  non  potest  tam  velociter  contractio 
ventriculi  spatium  vacuum  relictum  sufferre,  hinc  ex- 
pansus compressioni  cedens  apparet.  Nam  si  corpus 

in  aliud  lentius  praecedens  directe  incurrit,  partem 

/ ' 

celeritatis  deperdit,  quam  cum  praecedente  tam  diu 
communicat,  donec  ambo  aequalem  celeritatem  nancis- 
cantur, hoc  contingit,  si  non  sunt  elastica,  si  vero 
elastica  sunt,  corpus  praecedens  duplo  majus  celerita- 
tis incrementum  capit,  sequens  vero  duplo  majus 
celeritatis  decrementum  patitur.  Hic  vero  vis  preli 
non  desinit,  sed  continuo  agit,  ergo  non  exhauritur 
quantitas  motus  subsequentis,  uti  in  corporibus,  qui- 
bus vis  motrix  non  continuo  renovatur.  Ergo 
/ 

ventriculus  lentius  praecedens  prelo  celerius  subse- 
quenti  obstaculo  esse  debet.  Plura  dantur  phaeno- 
mena talia  e.  g.  ad  Aequatorem  semper  flat  Eurus. 

Quia  terra  cum  sua  atmosphaera  ab  occasu  ad  or- 
tum circa  axem  rotatur,  a*er  circumfusus  qua  corpus 
rarius  non  adeo  cito  movetur  ac  corpora  solida  in 
terra  degentia,  hinc  allidunt,  et  impingunt  in  aerem 
lentius  praecedentem  et  apparet  Eurus. 

Quod  attinet  ad  vesicam,  quam  Mag.  substituit, 
ex  ea  nihil  demonstrari  mihi  videtur  Nam  haec 
nihil  aliud  demonstrat,  quam  quod  prelum  abdomi- 
nale agat  sub  vomitu,  quod  nemo  negabat,  sed  ven- 
' triculum  non  agere  est  demonstrandum;  nam  unus 

effectus  ex  pluribus  causis  potest  efficit  atque  ex  eo 

y 

quod  sine  ventriculo  jam  vomitus  secutus  est,  con- 
cludi non  potest  illum  nihil  sub  vomitu  agere,  et  eo 
minus  hoc  probatur,  cum  ille  iisdem  experimentis 
ostendat,  musculis  abdominalibus  dissectis  adhuc  vo- 
mitum sequi,  nervis  phrenicis  abscissis  quoque  vomi- 
tum contingere;  imo  ambobus  laesis  adproximatione 
costarum  spuriarum  ad  regionem  epigastricam  prolici 

x i, 

vomitum;  ergo  eodem  jure  deducitur:  diaphragma, 
musculos  abdominales,  totum  prelum  non  agere  sub 
emesi,  quia  sine  illis  etiam  contingit. 

^ i 

Praeterea  ex  alio  suo  experimento,  ut  oesophagi 
actionem  exploraret,  actio  ventriculi  sub  emesi  elu- 
cet, nam  oesophago  supra  diaphragma  abscisso,  vo- 
mitus' adhuc  apparuit,  infra  diaphragma  vero  dum 

abscindebatur,  emeticum  ventriculo  applicatum  eme- 
rim proliciebat,  in  vena  injectum  non  sufficiebat  am- 
piius  ad  evacuandum.  Quae  esset  causa,  ac  quod 
irritatio  idiopathica  majorem  reactionem  in  ventri- 
culo provocet  quam  sympathica?  Si  vero  eandem 
sententiam  in  prelum  dirigere  velis,  perpendendum  es- 
set, quis  effectus  proprius  agat  in  prelum,  ex  venis 
an  ex  ventriculo?  Mihi  ex  venis  propior  esse  vide- 

* t 1 

tur,  et  Magendie  ipse  in  experimentis  de  elfectu 
emeticorum  annuebat,  emetica  tantum  per  transitum 
in  sanguinem  agere  et  ideo  injectionem  in  venam 
citissime  vomitum  provocare. 

Actio  veutriculi  itaque  sub  vomitu  clare  elucet, 
atque  deduci  potest:  consuetim  omnia  adminicula 
ad  emesim  conferre,  uno  vel  aliquibus  deficientibus 
tamen  sequi  posse,  contractionemque  preli  et  ventri- 
culi tantam  quantitatem  semel  ejicere,  ut  longiori 
tempore  ventriculus  conlracftone  lenta  se  vulumini 
remanentis  contenti  accoommdari  nequeat,  sed  con- 
tractio ventriculi  primum  impulsum  quasi  ad  evacua- 
» 

tionem  exerit. 

VITAE  CURRICULUM. 


Higo  H ubertus  Guilelmus  a Broich  anno 
MDCCCVII.  die  XX.  M,  Augusti  Aquisgrani 
natus  patre  Antonio  Josepho,  matre  Eva  e 

gente  Pap st  confessioni  catholicae  addictus  sum. 

Primis  litterarum  elementis  imbutus,  gymnasium, 

% quod  Aquisgrani  floret,  et  postea  Gymnasium  Co- 
loniensem  frequentavi.  Examine  maturitatis  su- 
perato anno  MDCCCXXVH.  almam  litterarum 

universitatem  Rhenanam,  FridericamGuilel- 
minam  petii,  ibique  a Cei.  Noeggerath  rect. 
magnif.  civium  academicorum  et  a Cei.  Nasse  1. 1. 
decano  maxime  spectabili  med.  studiosorum 
numero  adscriptus  per  septem  semestria  tam  phi- 
losophorum, quam  medicorum  ordinis  professo- 
rum praelectiones  frequenta  vi  hasce. 

Logicen  et  Psychologiam  Cei.  a Kalker, 
Physicen  experimentalem  C.  a Miinchow,  Bo- 
tanicen  generalem  Cl.  Nees  ab  Esenbeck, 
Zoologiam  Cl.  Goldfuss,  Chemiam  experiment. 
Cl.  G.  Bischoff,  Mineralogiam  Cl.  Noegerath, 
Osteologiam  Cl.  Web  er,  Anatomiam  universam 
Cl.  May  er.  In  cadavera  dissecandi  arte  me 

imbuerunt  C.  C.  May  er  et  Web  er.  Physiolo- 

giam,  Pathologiam  universalem  et  Anatomiam 
comparatam  me  docuit  C.  J«  Mulier.  Materiam 
med*,  Geographiam  medicam,  morbos  syphil.  Cei. 
Harless.  Chirurgiam  univers.,  operationes  chi- 


rurg.  ct  instrumenta  ad  illas  perficiendas  idonea, 

Ophthalmologiam  Cl.  a Walther  me  docuit, 
qui  etiam  in  clinicis  et  policlinicis  chirurgicis  mihi 
erat  moderator.  De  arte  obstetricia,  de  morbis 
mulierum,  et  de  instrumentis  obstetricicis  Cl.  Ki- 
lian.  De  arte  fascias  rite  applicandi  Cl.  We- 
b e r.  De  Therapia  generali  et  speciali,  de  mor- 
bis  psychicis  Cl.  Nasse,  qui  me  in  exercitationi^ 

bus  clinicis  moderavit.  Anno  MDCCCXXXI  Be~ 
rolinum  profectus  sum,  ubi  a viro  Illustrissimo 
B o e c k h rectore  magnifico  civium  academicorum 

Berolinensium  numero  adseriptus  et  ablll.Hufe- 
land  t.  t.  Decano  inter  medicinae  studiosos  re- 
ceptus per  quatuor  semestria  exercitationes  cli- 
nicas medicas  et  chirurgicas  frequentavi  ducibus 

Cl.  Barez,  Wolff,  Rust,  a Graefe,  Jiing- 
' . 1 \ 
kcn.  Omnibus  his  praeceptoribus,  optime  de 

me  meritis  maximas  debeo  gratias,  easque  palam 
et  sincera  mente  confiteor. 

Jam  vero  tentaminibus  et  philosophico  et 


medico  nec  non  examine  rigoroso  absolutis 

l , 

spero  fore  ut  dissertatione  thesibusque  palam 
defensis  sumini  in  medicina  et  chirurgia  hono- 
res in  me  conferantur. 

T enae  non  resorbent . 


II. 


Blennorrhoea  per  coitum  orta  non  sem- 
per  est  indolis  syphiliticae . 


III. 

Febris  hectica  amputationem  non  vetat. 

IV. 

Febris  puerperalis  nil  aliud  nisi  perito- 
nitis. 

